
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U    I M E    R E P U B L I K E    H R V A T S K E

R J E Š E N J E

	Trgovački sud u Rijeci, po sucu Danieli Korlević, u postupku radi sklapanja predstečajne nagodbe, odlučujući o prijedlogu predlagatelja dužnika pojedinca IVO RAJKOVAČA vl. VVV obrt za održavanje okoliša, Viškovo, Saršoni, Saršoni 96, OIB 11828064117, dana 20. svibnja 2016. godine

r i j e š i o    j e

I.    	Odobrava se sklopljena predstečajna nagodba između dužnika pojedinca IVO RAJKOVAČA vl. VVV obrt za održavanje okoliša, Viškovo, Saršoni, Saršoni 96, OIB 11828064117 i vjerovnika predstečajne nagodbe čije su tražbine utvrđene:


1.	85821130368	FINANCIJSKA AGENCIJA ZAGREB, 
	Ulica grada Vukovara 70	

2.	36650039391	GEOX d.o.o. Matulji, 
	Cesta 43. istarske divizije 75a	
 
3.	91547293790	HRVATSKI ZAVOD ZA 
	ZAPOŠLJAVANJE, Zagreb, Radnička cesta 1	

4.	02958272670	HRVATSKI ZAVOD ZA 
	ZDRAVSTVENO OSIGURANJE, Zagreb, 	
	Margaretska 3	

5.	18683136487	REPUBLIKA HRVATSKA
	MINISTARSTVO FINANCIJA
	POREZNA UPRAVA, Zagreb, Katančićeva 5	

Odobrenom nagodbom dužnik pojedinac se obvezuje na temelju rješenja o prihvaćanju Plana financijskog restrukturiranja koji se kod Financijske agencije Rijeka vodi pod posl. br. Klasa: UP-1/110/07/15-01/8105, Ur. br: 04-06-15-8105-54 od 04. siječnja 2016. godine vjerovnicima predstečajne nagodbe:

1. Dužnik pojedinac dužan je vjerovniku REPUBLIKA HRVATSKA, MINISTARSTVO FINANCIJA, POREZNA UPRAVA, Zagreb, Katančićeva 5 podmiriti glavni dug u iznosu od 106.790,83 kn u 24 mjesečna obroka i  kamatu od  4,5% godišnje, po sklapanju predstečajne nagodbe.
 
2. Dužnik pojedinac dužan je vjerovniku GEOX d.o.o. MATULJI, CESTA 43. ISTARSKE DIVIZIJE 75A podmiriti utvrđenu tražbinu u iznosu od 14.931,93 kn u 20 mjesečnih obroka Prvi obrok u iznosu 871,93 kn dužnik pojedinac dužan je podmiriti najkasnije do 30. lipnja 2016. a preostalih 19 obroka u iznosu 740,00 kn u mjesecima koji slijede.

3. Dužnik pojedinac dužan je vjerovniku HRVATSKI ZAVOD ZA ZDRAVSTVENO OSIGURANJE, Zagreb, Margaretska 3 podmiriti utvrđenu tražbinu u iznosu od 18.080,82 kn  u 24 mjesečnih obroka. Prvi obrok u iznosu 600,82 kn  dužnik pojedinac dužan je podmiriti najkasnije do 30. lipnja 2016. a preostalih 23 obroka u iznosu 760,00 kn u mjesecima koji slijede.

4. Dužnik pojedinac dužan je vjerovniku HRVATSKI ZAVOD ZA ZAPOŠLJAVANJE, Zagreb, Radnička cesta 1 podmiriti utvrđenu tražbinu u iznosu od 6.809,94 kn u 12 mjesečnih obroka.  Prvi obrok u iznosu 649,94  kn dužnik pojedinac dužan je podmiriti najkasnije do 30. lipnja 2016. a preostalih 11 obroka u iznosu 560,00 kn u mjesecima koji slijede.

5. Dužnik pojedinac dužan je vjerovniku FINANCIJSKA AGENCIJA ZAGREB, Ulica grada Vukovara 70 podmiriti utvrđenu tražbinu u iznosu od 422,00 kn jednokratno najkasnije do 30. lipnja 2016. godine. 

II. 	Predstečajna nagodba je sklopljena kada je potpišu dužnik pojedinac i vjerovnici čije tražbine čini potrebnu većinu iz čl.63. ZFPPN-i.

III. 	Predstečajna nagodba ima snagu ovršne isprave za sve vjerovnike čije su tražbine utvrđene.
 
IV. 	Neispunjenjem obveza dužnika pojedinca prema vjerovnicima ove Nagodbe, vjerovnici stječu pravo da na temelju ove Nagodbe ispunjenje obveze traže izravno putem Financijske agencije.
 
V. 	Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VI. 	Ovo rješenje dostavlja se Obrtnom registru, Službi za gospodarstvo Rijeka, radi upisa činjenice sklapanja predstečajne nagodbe nad dužnikom pojedincem (čl.84 st.2. ZFPPN-i).

Obrazloženje

	Dužnik pojedinac je temeljem članka 66. st.1. Zakona o financijskom poslovanju i predstečajnoj nagodbi (NN 108/12, 144/12, 81/13 i 112/13 dalje: ZFPPN-i) podnio sudu prijedlog za sklapanje predstečajne nagodbe. 
	U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja. 
	Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl.66. st.1. do 4. ZFPPN-i, odredio je ročište radi sklapanja predstečajne nagodbe temeljem čl.66. st. 5. ZFPPN-i.
	Oglas o ročištu radi sklapanja predstečajne nagodbe objavljen je isticanjem na e-Oglasnoj ploči suda 29. travnja 2016. godine, te objavom na web-stranicama Financijske agencije od 03. svibnja 2016. godine, sukladno čl. 66. st. 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik pojedinac i vjerovnici predstečajne nagodbe. 
	Na održanom ročištu 19. svibnja 2016. godine svoj pristanak na plan financijskog restrukturiranja dali su dužnik pojedinac i vjerovnici koji sudjeluju u glasovanju s utvrđenom tražbinom u visini od 230.011,00 kn i čije tražbine čine potrebnu većinu iz čl.63. st.2. ZFPPN.
	Obzirom da su za predloženi plan financijskog restrukturiranja svoj pristanak dali dužnik pojedinac i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl.63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika pojedinca, temeljem čl. 66. st. 9. odlučeno je kao u točki I. izreke rješenja.

U Rijeci, 20. svibnja 2016. godine
				                             
 Sudac
                                                                 Daniela Korlević 

UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana istekom osmoga dana od dana objave pismena na mrežnoj stranici e-Oglasne ploče sudova.




DNA:
· dužnik pojedinac uz poziv na plaćanje sudske pristojbe za prijedlog sklapanja predstečajne nagode 500,00 + 100,00 kn
· FINA 
· Obrtni registar, Služba za gospodarstvo Rijeka, po pravomoćnosti
       -     e-Oglasna ploča

U Rijeci, 20.5.2016. g.

Sudac
Daniela Korlević

